钦定古今图书集成/明伦汇编/氏族典/第151卷 > 《廖用贤尚友录》 > 袁𫖮
## 钦定古今图书集成/明伦汇编/氏族典/第151卷 > 《廖用贤尚友录》 > 袁𫖮

按《宋书袁𫖮传》，“𫖮字景章，陈郡阳夏人，太尉淑兄子
也。初为豫州主簿，举秀才，不行。后补始兴王濬后军
行参军，著作佐郎，庐陵王绍南中郎主簿，世祖征卤，
抚军主簿，庐江太守，尚书都官郎，江夏王义恭骠骑
记室参军，汝阴王文学，太子洗马。时𫖮父为吴郡，𫖮
随父在官。值元凶弑立，安东将军，随王诞举兵入讨”，
板𫖮为谘议参军。事。宁，除正员郎、晋陵太守。遭父忧，
服阕，为中书侍郎，又除晋陵太守，袭南昌县五等子。
大明二年，除东海王袆平南司马、寻阳太守，行江州
事，复为义阳王昶前军司马。昶寻罢府司马，职解，加
宁朔将军，改太守为内史，复为寻阳王子房冠军司
马，行淮南、宣城二郡事。五年，召为太子中庶子、御史
中丞，领本州大中正。七年，迁侍中。明年，除晋安王子
勋镇军长史、襄阳太守，加辅国将军。未行，复为永嘉
王子仁左军长史、广陵太守。未拜，复为侍中，领前军
将军。大明末，新安王子鸾以母嬖有盛宠，太子在东
宫多过失，上微有废太子立子鸾之意，𫖮盛称太子
好学，由是前废帝深感𫖮。景和元年，诛群公，欲引进
𫖮，任以朝政，迁为吏部尚书，封新隆县子。俄而意趣
乖异，宠待颇衰，始令𫖮参知选事，寻复反以为罪，使
有司纠奏，坐白衣领职。从幸湖熟，往反数日，不被唤
召。𫖮虑及祸，诡辞求出。乃除建安王休仁安西长史、
襄阳太守，加冠军将军。休仁不行，即以𫖮为使持节、
督雍、梁、南北秦四州、郢州之竟陵、随二郡诸军事、领
宁蛮校尉、雍州刺史。𫖮与邓琬款狎有异志，既至襄
阳，便与刘胡缮修兵械，纂集士卒。会太宗定大事，进
𫖮号右将军，以荆州典签邵宰乘驿还江陵，道由襄
阳。𫖮反意已定，诈云被太皇太后令，使其起兵。便建
牙驰檄，奉表劝晋安王子勋即大位，与琬书，“使勿解
甲。”子勋即位，进𫖮号安北将军，加尚书左仆射。子勋
征𫖮，下寻阳。时刘胡屯鹊尾，久不决。泰始二年夏，加
𫖮都督征讨诸军事，来入鹊尾。𫖮本无将略，性又怯
挠，在军中未尝戎服，语不及战陈，唯赋诗谈义而已。
不能抚接诸将，刘胡每论事，酬对甚简，由此大失人
情。及刘胡叛走，不告𫖮，𫖮至夜方知，大怒，谓其众曰：
“我当自出追之。”因又遁走，至鹊头，与戍主薛伯珍及
其所领数千人步取青林，欲向寻阳。叱左右索节，无
应者，伯珍乃斩𫖮首，诣钱溪马军主襄阳俞湛之。湛
之因斩伯珍，并送首以为己功。𫖮死时年四十七。𫖮
子戬，为伪黄门侍郎，加辅国将军，戍盆城。寻阳败，戬
弃城走，讨禽伏诛。